UNIVERZITET U SARAJEVU

PEDAGOŠKI FAKULTET SARAJEVO

Na osnovu člana 83. Zakona o visokom obrazovanju („Službene novine Kantona Sarajevo“ 33/17), člana 21. Pravila studiranja za treći (III) ciklus studija na Univerzitetu u Sarajevu, Odluke Senata Univerziteta o saglasnosti na Nastavni plan i program trećeg ciklusa interdiciplinarnog doktorskog studija *Savremeni tokovi predškolskog i osnovnoškolskog odgoja i obrazovanja* na Pedagoškom fakultetu Sarajevo broj: 01-5051/17 od 19. 07. 2017, Odluke Senata Univerziteta u Sarajevu o saglasnosti za raspisivanje javnog konkursa broj: 01-23-16/20 od 28.10.2020.godine, Saglasnosti Ministarstva za obrazovanje, nauku i mlade Kantona Sarajevo za raspisivanje konkursa broj: 11/05-34-43613-3/20 od 20.11.2020.godine, Pedagoški fakultet Sarajevo, *objavljuje*

**K O N K U R S**

Za upis VIII generacije studenata u TREĆI CIKLUS STUDIJA

INTERDISCIPLINARNI DOKTORSKI STUDIJ

SAVREMENI TOKOVI PREDŠKOLSKOG I OSNOVNOŠKOLSKOG ODGOJA I OBRAZOVANJA

na Pedagoškom fakultetu Sarajevo u studijskoj 2020/2021.godini

I

Konkurs se raspisuje za upis studenata u treći ciklus studija Interdiciplinarni doktorski studij *Savremeni tokovi predškolskog i osnovnoškolskog odgoja i obrazovanja* za slijedeće oblasti:

*MODUL A: Rani odgoj i savremeni problemi razvoja predškolskog odgoja,*

*MODUL B: Kurikulum savremene škole,*

*MODUL C: Škola u koncepciji inkluzivnog odgoja i obrazovanja,*

*MODUL D: Rukovođenje, upravljanje i evaluacija u institucijama odgoja i obrazovanja*

*MODUL E: Metodike nastavnih predmeta u razrednoj nastavi :*

*E1: Metodika bosanskog, hrvatskog, srpskog jezika i književnosti*

*E2: Metodika matematike*

*E3: Metodika prirode i društva*

*E4: Metodika muzičke kulture*

*E5: Metodika likovne kulture*

*E6: Metodika tehničkog odgoja sa informatikom*

*E7: Metodika tjelesne kulture*

*E8: Metodika kulture življenja*

Studij se organizira u trajanju od tri godine (šest semestara). Kandidati se opredjeljuju za jedan modul. Kandidati koji se opredijele za izborni Modul E vrše izbor samo jedne metodike.

Nakon odbranjene doktorske disertacije u području odabranog modula stječe se naučno zvanje - *doktor odgojnih nauka*. Kandidati koji odbrane doktorsku disertaciju u okviru Modula E stječu naučno zvanje - *doktor odgojnih nauka –* područje odabrane metodike u početnoj nastavi osnovne škole.

II

Pravo učešća na Konkursu na izborne module A, B, C i D imaju:

1. Kandidati koji su završili univerzitetske diplomske studije za stjecanje nastavničkih zvanja, kao i srodnih studija za stjecanje zvanja stručnih saradnika u institucijama odgoja i obrazovanja prema principima Bolonjskog studija (u području pedagogije, psihologije, socijalnog rada, bibliotekarstva, komunikologije, kao i drugih studija u kojima su izučavane pedagoške, sociološke ili psihološke nauke (sa stečenih 300 ECTS bodova).
2. Kandidati koji su završili odgovarajuće naučne magistarske studije prema principima predbolonjskog studija.

Pravo učešća na Konkursu na izborne module E iz područja metodika nastavnih predmeta u razrednoj nastavi:

1. Kandidati koji su završili univerzitetske diplomske studije odgovarajućeg nastavničkog smjera (prema principima Bolonjskog studija, sa stečenih 300 ECTS bodova) u području društvene, humanističke, prirodno-matematičke i umjetničke grupe predmeta.
2. Kandidati koji su završili odgovarajuće naučne magistarske studije prema principima predbolonjskog studija.

Kandidati koji upisuju izborne module A, B, C, D i E mogu biti upisani pod uvjetom da imaju srednju ocjenu diplomskog studija (ili četverogodišnjeg univerzitetskog studija po ranije važećem studijskom programu ) iz grupe predmeta relevantnih za opće osnove i izabrane programe doktorskog studija – najmanje 8,00.

Kandidati državljani Bosne i Hercegovine, kao i strani državljani, koji su obrazovanje stekli izvan Bosne i Hercegovine dostavljaju Rješenje o nostrifikaciji diplome/diploma o prethodno završenom univerzitetskom obrazovanju.

Troškovi finansiranja studija iznose 5.000,00 KM po jednoj studijskoj godini.

Status kandidata sa završenim odgovarajućim magisterijem nauka reguliran je u skladu sa uvjetima upisa na doktorski studij *Savremeni tokovi predškolskog i osnovnoškolskog odgoja i obrazovanja* i članom 22. Pravila studiranja III ciklusa studija na Univerzitetu u Sarajevu.

Uz prijavu na Konkurs kandidati su obavezni dostaviti slijedeće dokumente:

* Zahtjev za upis;
* Biografiju/ bio-bibliografiju;
* Originalnu ili ovjerenu fotokopiju diplome završenog I i II ciklusa studija (za studente koji su završili studij prema Bolonjskom sistemu);
* Originalnu ili ovjerenu fotokopiju diplome o završenom fakultetu, stečenom stupnju magistra nauka, sa uvjerenjem o prosjeku ocjena (za studente koji su završili studij po predbolonjskom sistemu studija);
* Originalnu ili ovjerenu fotokopiju Rješenja o nostrifikaciji diplome za kandidate koji su stekli prethodno obrazovanje izvan Bosne i Hercegovine;
* Uvjerenje o državljanstvu (ovjerena fotokopija);
* Izvod iz matične knjige rođenih (ovjerena fotokopija);

III

Konkurs se raspisuje za upis najmanje 3 kandidata.

IV

Konkurs ostaje otvoren trideset (30) dana od dana objavljivanja.

Prijavu s pratećom dokumentacijom potrebno je dostaviti na adresu: **Pedagoški fakultet Sarajevo, ul. Skenderija 72, 71 000 Sarajevo**, s naznakom: **Prijava za upis na Doktorski studij**.

Obrazac prijave može se preuzeti na Pedagoškom fakultetu Sarajevo, ili s internetske stranice Fakulteta [www.pf.unsa.ba](http://www.pf.unsa.ba).